
טקסט הדף מנוקד



הַאי אֲשֶׁר תְּכַסֶּה בָּהּ מַאי עָבְדִי לֵיהּ מִיבְּעֵי לְהוּ לְכִדְתַנְיָא עַל אַרְבַּע כַּנְפוֹת כְּסוּתְךָ אַרְבַּע וְלֹא שָׁלֹשׁ


אַתָּה אוֹמֵר אַרְבַּע וְלֹא שָׁלֹשׁ אוֹ אֵינוֹ אֶלָּא אַרְבַּע וְלֹא חָמֵשׁ כְּשֶׁהוּא אוֹמֵר אֲשֶׁר תְּכַסֶּה בָּהּ הֲרֵי בַּעֲלַת חָמֵשׁ אָמוּר וּמָה אֲנִי מְקַיֵּים עַל אַרְבַּע אַרְבַּע וְלֹא שָׁלֹשׁ


וּמָה רָאִיתָ לְרַבּוֹת בַּעֲלַת חָמֵשׁ וּלְהוֹצִיא בַּעֲלַת שָׁלֹשׁ מְרַבֶּה אֲנִי בַּעֲלַת חָמֵשׁ שֶׁיֵּשׁ בִּכְלַל חָמֵשׁ אַרְבַּע וּמוֹצִיא אֲנִי בַּעֲלַת שָׁלֹשׁ שֶׁאֵין בִּכְלַל שָׁלֹשׁ אַרְבַּע


וְרַבִּי שִׁמְעוֹן מֵאֲשֶׁר נָפְקָא וְרַבָּנַן אֲשֶׁר לָא מַשְׁמַע לְהוּ


וְרַבָּנַן הַאי וּרְאִיתֶם אֹתוֹ מַאי עָבְדִי לֵיהּ מִיבְּעֵי לְהוּ לְכִדְתַנְיָא וּרְאִיתֶם אֹתוֹ וּזְכַרְתֶּם רְאֵה מִצְוָה זוֹ וּזְכוֹר מִצְוָה אַחֶרֶת הַתְּלוּיָה (בּוֹ) [בָּהּ] וְאֵיזוֹ זוֹ זוֹ קְרִיַּת שְׁמַע דִּתְנַן מֵאֵימָתַי קוֹרִין אֶת שְׁמַע בְּשַׁחֲרִית מִשֶּׁיַּכִּיר בֵּין תְּכֵלֶת לְלָבָן


וְתַנְיָא אִידַּךְ וּרְאִיתֶם אוֹתוֹ וּזְכַרְתֶּם רְאֵה מִצְוָה זוֹ וּזְכוֹר מִצְוָה אַחֶרֶת הַסְּמוּכָה לָהּ וְאֵיזוֹ זוֹ זוֹ מִצְוַת כִּלְאַיִם דִּכְתִיב לֹא תִלְבַּשׁ שַׁעַטְנֵז צֶמֶר וּפִשְׁתִּים יַחְדָּו גְּדִילִים תַּעֲשֶׂה לָךְ


תַּנְיָא אִידַּךְ וּרְאִיתֶם אֹתוֹ וּזְכַרְתֶּם אֶת כׇּל מִצְוֹת ה' כֵּיוָן שֶׁנִּתְחַיֵּיב אָדָם בְּמִצְוָה זוֹ נִתְחַיֵּיב בְּכׇל מִצְוֹת כּוּלָּן וְרַבִּי שִׁמְעוֹן הִיא דְּאָמַר מִצְוַת עֲשֵׂה שֶׁהַזְּמַן {גרמא}<גְּרָמָהּ> הִיא


תַּנְיָא אִידַּךְ וּרְאִיתֶם אֹתוֹ וּזְכַרְתֶּם אֶת כׇּל מִצְוֹת ה' שְׁקוּלָה מִצְוָה זוֹ כְּנֶגֶד כׇּל הַמִּצְוֹת כּוּלָּן


וְתַנְיָא אִידַּךְ וּרְאִיתֶם אֹתוֹ וּזְכַרְתֶּם וַעֲשִׂיתֶם רְאִיָּה מְבִיאָה לִידֵי זְכִירָה זְכִירָה מְבִיאָה לִידֵי עֲשִׂיָּה וְרַבִּי שִׁמְעוֹן בַּר יוֹחַאי אוֹמֵר כׇּל הַזָּרִיז בְּמִצְוָה זוֹ זוֹכֶה וּמַקְבִּל פְּנֵי שְׁכִינָה כְּתִיב הָכָא וּרְאִיתֶם אֹתוֹ וּכְתִיב הָתָם אֶת ה' אֱלֹהֶיךָ תִּירָא וְאֹתוֹ תַעֲבֹד


תָּנוּ רַבָּנַן חֲבִיבִין יִשְׂרָאֵל שֶׁסִּיבְּבָן הַקָּדוֹשׁ בָּרוּךְ הוּא בְּמִצְוַת תְּפִילִּין בְּרָאשֵׁיהֶן וּתְפִילִּין בִּזְרוֹעוֹתֵיהֶן וְצִיצִית בְּבִגְדֵיהֶן וּמְזוּזָה לְפִתְחֵיהֶן וַעֲלֵיהֶן אָמַר דָּוִד שֶׁבַע בַּיּוֹם הִלַּלְתִּיךָ עַל מִשְׁפְּטֵי צִדְקֶךָ


וּבְשָׁעָה שֶׁנִּכְנַס דָּוִד לְבֵית הַמֶּרְחָץ וְרָאָה עַצְמוֹ עוֹמֵד עָרוֹם אָמַר אוֹי לִי שֶׁאֶעֱמוֹד עָרוֹם בְּלֹא מִצְוָה וְכֵיוָן שֶׁנִּזְכַּר בַּמִּילָה שֶׁבִּבְשָׂרוֹ נִתְיַישְּׁבָה דַּעְתּוֹ לְאַחַר שֶׁיָּצָא אָמַר עָלֶיהָ שִׁירָה שֶׁנֶּאֱמַר לַמְנַצֵּחַ עַל הַשְּׁמִינִית מִזְמוֹר לְדָוִד עַל מִילָה שֶׁנִּיתְּנָה בַּשְּׁמִינִי


רַבִּי אֱלִיעֶזֶר בֶּן יַעֲקֹב אוֹמֵר כֹּל שֶׁיֵּשׁ לוֹ תְּפִילִּין בְּרֹאשׁוֹ וּתְפִילִּין בִּזְרוֹעוֹ וְצִיצִית בְּבִגְדוֹ וּמְזוּזָה בְּפִתְחוֹ הַכֹּל בְּחִיזּוּק שֶׁלֹּא יֶחֱטָא שֶׁנֶּאֱמַר וְהַחוּט הַמְשֻׁלָּשׁ לֹא בִמְהֵרָה יִנָּתֵק וְאוֹמֵר חֹנֶה מַלְאַךְ ה' סָבִיב לִירֵאָיו וַיְחַלְּצֵם


תַּנְיָא הָיָה רַבִּי מֵאִיר אוֹמֵר מָה נִשְׁתַּנָּה תְּכֵלֶת מִכׇּל מִינֵי צִבְעוֹנִין מִפְּנֵי שֶׁהַתְּכֵלֶת דּוֹמֶה לַיָּם וְיָם דּוֹמֶה לָרָקִיעַ וְרָקִיעַ לְכִסֵּא הַכָּבוֹד שֶׁנֶּאֱמַר וְתַחַת רַגְלָיו כְּמַעֲשֵׂה לִבְנַת הַסַּפִּיר וּכְעֶצֶם הַשָּׁמַיִם לָטֹהַר וּכְתִיב כְּמַרְאֵה אֶבֶן סַפִּיר דְּמוּת כִּסֵּא


תַּנְיָא הָיָה רַבִּי מֵאִיר אוֹמֵר גָּדוֹל עוֹנְשׁוֹ שֶׁל לָבָן יוֹתֵר מֵעוֹנְשׁוֹ שֶׁל תְּכֵלֶת מָשָׁל לְמָה הַדָּבָר דּוֹמֶה לְמֶלֶךְ בָּשָׂר וָדָם שֶׁאָמַר לִשְׁנֵי עֲבָדָיו לְאֶחָד אָמַר הָבֵא לִי חוֹתָם שֶׁל טִיט וּלְאֶחָד אָמַר הָבֵא לִי חוֹתָם שֶׁל זָהָב וּפָשְׁעוּ שְׁנֵיהֶם וְלֹא הֵבִיאוּ אֵיזֶה מֵהֶן עוֹנְשׁוֹ מְרוּבֶּה הֱוֵי אוֹמֵר זֶה שֶׁאָמַר לוֹ הָבֵא לִי חוֹתָם שֶׁל טִיט וְלֹא הֵבִיא


תַּנְיָא הָיָה רַבִּי מֵאִיר אוֹמֵר חַיָּיב אָדָם לְבָרֵךְ מֵאָה בְּרָכוֹת בְּכׇל יוֹם שֶׁנֶּאֱמַר וְעַתָּה יִשְׂרָאֵל מָה ה' אֱלֹהֶיךָ שֹׁאֵל מֵעִמָּךְ


רַב חִיָּיא בְּרֵיהּ דְּרַב אַוְיָא בְּשַׁבְּתָא וּבְיוֹמֵי טָבֵי טָרַח וּמְמַלֵּי לְהוּ בְּאִיסְפַּרְמָקֵי וּמַגְדֵי


תַּנְיָא הָיָה רַבִּי מֵאִיר אוֹמֵר חַיָּיב אָדָם לְבָרֵךְ שָׁלֹשׁ בְּרָכוֹת בְּכׇל יוֹם אֵלּוּ הֵן שֶׁלֹּא עֲשָׂאַנִי גּוֹי שֶׁלֹּא עֲשָׂאַנִי אִשָּׁה שֶׁלֹּא עֲשָׂאַנִי בּוּר


רַב אַחָא בַּר יַעֲקֹב שַׁמְעֵיהּ לִבְרֵיהּ דַּהֲוָה קָא מְבָרֵךְ שֶׁלֹּא עֲשָׂאַנִי בּוּר אֲמַר לֵיהּ כּוּלֵּי הַאי נָמֵי אֲמַר לֵיהּ וְאֶלָּא מַאי מְבָרֵךְ שֶׁלֹּא עֲשָׂאַנִי עֶבֶד הַיְינוּ אִשָּׁה עֶבֶד




רש"י



 האי אשר תכסה בה מאי עבדי ליה. לרבות כסות סומא לא איצטריך דהשתא ומה כסות לילה מיחייבי כ''ש כסות סומא דישנה בראייה אצל אחרים: ולא ג'. דטלית בעלת ג' פטורה: מאשר. ריבויא: זו קריאת שמע. דכשתכיר מנין של ציצית קרא את ק''ש: כיון דנתחייב במצוה זו. שהאיר היום נתחייב בכל המצות דרוב מצות נוהגות ביום ור''ש היא ל''א כיון שנתחייב אדם שהגיע לכלל מצוה דהיינו י''ג שנה נתחייב בכל המצות ולהכי אתא עיקר מילתא: ור''ש היא. דפוטר בנשים דאי רבנן הא איכא נשים חייבות בה ופטורות מכמה מצות: שקולה מצוה זו. מדכתיב את כל מצות ועוד דציצית בגימטריא ת''ר וה' קשרים וח' חוטין הרי תרי''ג: ראיה. ציצית מביאה לידי זכירת מצות: כתיב הכא וראיתם אותו וכתיב התם (דברים ו) ואותו תעבוד. מה להלן שכינה אף כאן שכינה: שבע ביום. תפילין בראש ובזרוע הרי שתים וארבע ציציות ומזוזה הרי שבע: הכל בחיזוק. מכל וכל עומד בחזקה שלא יחטא: המשולש. תפילין וציצית ומזוזה: סביב ליראיו. העושים מצות ויחלצם מחטא [את הצדיקים]: מה נשתנה תכלת. שיחדו הקב''ה למצוה זו: דומה לים. שנעשו בו נסים לישראל: ורקיע לכסא הכבוד. ומכח התכלת מזכיר היושב על כסא ועוד נאה לישראל שיהא כסאו עליהם שנאמר ותחת רגליו וגו' דהיינו רקיע: וכתיב ספיר. ובכסא כתיב ספיר אלמא רקיע כבמחזה כסא ותכלת לים וים לרקיע ואנן קחזינן: גדול עונשו של לבן. למי שאינו מטיל ציצית ותכלת: חותם. היו עושים לבהמה ולעבד כשקונין אותן לשם סימן עבדות: זה שאמר לו המלך הבא חותם של טיט. שמצוי הוא ולא הביא עונשו מרובה: מה ה' אלהיך וגו'. קרי ביה מאה: בשבתות וימים טובים. דלא מצלו י''ח: טרח וממלא להו. למאה ברכות: באספרמקי ומגדי. אספרמקי בשמים ומגדי מיני מגדים שטעונים ברכה: כולי האי נמי. דמשבחת נפשך דאינך עם הארץ ל''א כולי האי נמי בשלמא עובד כוכבים ואשה הואיל ולא בני מצוה נינהו שפיר מברכת אלא בור בר מצות הוא: אלא מאי מברך. להשלים ג' ברכות דר''מ: היינו אשה. דאשה נמי שפחה לבעלה כעבד לרבו ל''א היינו אשה דלענין מצות אשה ועבד שוין דגמרינן לה לה (חגיגה דף ד.): 

תוספות



 ורבי שמעון מאשר [נפקא]. ר''ת לא גריס ליה דא''כ כולהו מרבו בעלת חמש ופ''ב דזבחים (דף יח:) תניא ארבע ולא שלש ארבע ולא חמש ומוקי לה כר''ש ומיהו על כרחין נ''ל דתלת תנאי הוו ואליבא דר''ש פליגי התם דהא קיימא לן הלכה כר''ש בכסות לילה כמו שהוכחתי למעלה (דף מ:) וקיימא לן נמי דבעלת חמש חייבת לעיל (דף לז:) גבי האי מאן דחייטיה לגלימיה לא עבד כלום דשויה בעלת חמש ואנן כמאן אלא על כרחין גירסא נכונה היא והא דפ' בית שמאי (זבחים דף מ.) לא דריש ר''ש אשר היינו לההיא דרשא וכי האי גוונא הוי טובא: ואיזו זו זו קרית שמע. אסמכתא בעלמא דקרית שמע דרבנן: בין תכלת ללבן. בברכות (דף ט:) אמרינן בין תכלת [שבה] ללבן שבה פירש בקונטרס בין צמר שקלט צבע תכלת לצמר שלא קלט וליתא דא''כ מאי ראיה זו ובערוך פי' בין חוליא של תכלת לחוליא של לבן ופ''ק דברכות ירושלמי כיני מתניתין בין תכלת שבציצית ללבן שבה וראיתם אותו מן הסמוך ר''א דאמר כדי שיכיר בין תכלת לכרתי וראיתם אותו שיהא ניכר בין הצבועים: ה''ג רקיע דומה לספיר. דהכי כתיב קרא וה''נ גרסי' פרק כסוי הדם (חולין דף פט.) ולא כספרים דגרסי רקיע דומה לכסא הכבוד: חותם של טיט. מה שמדמה חותם של טיט לציצית שכן עושין לעבדים והציצית מעיד על ישראל שהם עבדי הקב''ה כדאיתא פרק במה אשה (שבת דף נז:) כבלא דעבדא תנן: שואל מעמך. פי' ר''ת דהוי מלא ויש מאה אותיות בפסוק וי''מ דמה עולה בא''ת ב''ש מאה ובקונטרס פירש אל תקרי מה אלא מאה כלומר שחייב ק' ברכות וי''מ כדי להשלים מאה באותיותיה וכי קרית מאה הרי כולן: 

רבינו גרשום

ור' שמעון מאשר מרבי בעלת ה':



כיון שנתחייב אדם במצוה זו כשהוא בן י"ג שנה ויום אחד נתחייב בכל המצות לאפוקי נשים שאינן חייבות בכל המצות ור' שמעון היא:



זו מצות כלאים שאם היה כלאים בבגדו חייב להסירו:



את ה' אלהיך תירא האי תירא עביד לשון ראיה:



שבע ביום. שתי תפילין וד' ציציות ומזוזה היינו שבע:



חונה מלאך ה' סביב ליראיו המסובין במצות ויחלצם מחטא:



שנאמר כמעשה לבנת הספיר וכעצם השמים וכתיב כמראה אבן ספיר דמות כסא להכי הוי צריכי קראי לאשמועינן מה שאנו יכולין לראות היינו רקיע דומא לכסא הכבוד:



מה [ה' אלהיך] שואל מעמך. כלומר מאה שואל:



בשבתא וביומי טבי. שאין מתפלל י"ח ברכות (חסרו ד'):



אספרמקי. מיני בשמים:



חייב אדם לברך ג' ברכות משום הכי אמר חייב שהשאר ברכות מברכן על צורך דבר מעשה ואלו אינן לצורך מעשה וגם הם מכלל המאה:



כולי האי. נמי אתה מוסיף לברך:





מהרש"א - חידושי הלכות

גמרא ורבנן אשר לא משמע להו כו' כצ"ל:


פרש"י בד"ה האי אשר כו' לרבות כסות סומא לא אצטריך כו' ובד"ה זו ק"ש כו' את ק"ש הס"ד ואח"כ מ"ה כיון דנתחייב כו' לכלל מצוה זו דהיינו כו' ובד"ה חותם כו' שא"ל המלך הביא כו' הד"א ובד"ה כולי האי כו' מצות הוא הס"ד כ צ"ל:


תוס' בד"ה ור"ש מאשר כו' גבי האי מאן דצייר לגלימיה כו' כצ"ל:


בד"ה בין תכלת כו' דא"כ מאי ראייה זו עכ"ל ועיין בתוס' פ"ק דברכות וק"ל:





מהרש"א - חידושי אגדות

וראיתם אותו וזכרתם ראה מצוה זו כו' זו ק"ש כו'. דהיא נקראת כל מצות ה' שיש בק"ש עיקר האמונה קבלת מלכות ואחדות וע"פ מ"ש בסוף מסכת מכות תרי"ג מצות הן כו' בא חבקוק והעמידן על אחת שנאמר וצדיק באמונתו יחיה נמצא כשנזהר בק"ש שמפורש בה כלל אמונה זוכר את כלל המצות כולן וכמ"ש שם. ומאן דתני ראה מצוה זו וזכור מצוה אחרת כו' מצות כלאים כו'. דריש כל מצות ה' ולא מקצתן כדרך שדרשו גבי כל המצוה אשר וגו' אם התחלת גמור ה"נ הכא דאי לאו הסמיכות דכלאים שרי בציצית בחצי בגדים דהיינו בכל כלי פשתן לא היה מתקיים מצות תכלת אלא בחצי בגדים בבגדי צמר אבל ע"י הסמיכות מתקיים המצוה בכל הבגדים אף בפשתן. ומאן דתני כיון שנתחייב אדם במצוה זו כו'. עיין שני פירושים בפרש"י ולשני הפירושים יש לעיין למה תלה אותן לענין זמן גרמא במצות ציצית ולא במצוה אחרת שזמנה גרמא ויש ליישב דבלילה בשכבו האדם ערום הוא ובקומו בשחרית בתחלת קומו הוא לובש בגדים שנתחייבו בציצית ע"כ תלה כל המצות במצות ציצית דמיד שלובש הבגדים בבוקר נתחייב בכל המצות ור"ש היא דלרבנן כסות לילה נמי חייב בציצית. ומאן דתני שקולה מצוה זו כו'. כמו שאמרו גבי מצות שבת ששקולה כו' דהיינו דעונשה ושכרה מרובה כדלקמן וכפרש"י בחומש שע"כ נסמכה למצות שבת. ומאן דתני וראיתם אותו וגו' ראייה מביא לידי זכירה כו'. נראה דמשמע ליה אותו לשון יחיד דקאי אחוט יחידי של תכלת דכתיב לעיל מיניה הכנף פתיל תכלת וגו' וע"פ מ"ש לקמן שתכלת דומה לים כו' עד כסא הכבוד שהכוונה בו שתעשה המצות לשם שמים וזה שאמר בראיית צבע התכלת תהיה זכרונך מן הדומה עד כסא כבוד ושתהיה עשייתך לשם שמים ורשב"י נמי דדריש מהאי קרא כל הזריז כו' נמי מדכתיב אותו בלשון יחיד אחוט של תכלת קאי למדרש מניה ג"ש דע"י אותו שהוא חוט של תכלת מן הדומה לדומה כדלקמן יבא עד כסא כבוד לקבל פני שכינה דהיינו אותו תעבוד ובו תדבק וגו' וק"ל:


חביבין ישראל שסבבן כו'. ר"ל באלו מצות סיבבן דרך שמירה כדלקמן חונה מלאך ה' סביב וגו' דהתפילין סביב לראש וסביב לזרוע ברצועותיהם וד' ציצית לבגד סביב בד' כנפות והמזוזה היא עיקר הסיבוב של מחיצות הבית לשמור במקום הפתוח ומייתי ועליהן אמר דוד שבע ביום הללתיך וגו' פרש"י תפילין בראש ובזרוע הרי ב' וד' ציצית כו' עכ"ל בזוג של תפילין ניחא דחשיב להו בתרי מצות כמו ששנינו לעיל בפרק הקומץ של יד אינו מעכב את הראש כו' אבל בד' ציצית קשה למה חשיב להו בד' כיון דמעכבים זה את זה הרי הן מצוה א' ודוחק לאוקמא סוגיא דהכא כיחידאה כר' ישמעאל דס"ל דד' מצות הן ויש ליישב כיון דד' ציצית גופים מחולקין הן חשיב להו כד' משא"כ ד' פרשיות של תפילין דנעשין גוף אחד. ואמר כשנכנס דוד למרחץ כו' עמד ערום כו' ערום בלא מצוה כו'. דבית המרחץ פטור מן המזוזה כדאמרינן פ"ק דיומא ואמר כשנזכר במילה כו' אמר עליה שירה שנאמר למנצח על השמינית וגו' פירוש שמצות שמינית זאת שהיתה גם במרחץ נצחה על הז' מצות שזכר וקראה שמינית לגבי שבע שזכר אבל ממה שאמר שניתנה בשמינית נראה דקראה שמינית לפי שנתנה למול ביום שמיני ללידה או ע"ש שהיא מצוה שמינית שניתנה לאברהם דז' מצות נתנו כבר לבני נח וק"ל:


הכל בחיזוק שלא יחטא שנאמר והחוט וגו'. דמיונו כי החוט המשולש הוא מגודל דרך סביב כעין ג' מצות הללו כמ"ש לעיל שמסבבין את האדם כגדר הזה שלא יבא לידי חטא ומשמע ליה דאיירי קרא דלא ינתק לענין אצולי מחטא דלענין אגוני מפורענות שאר מצות נמי מגני כדאמרינן פרק נוטל מצוה בין בעידנא דעסיק בה ובין בעידנא דלא עסיק בה אגוני מגני מפורענות אצולי לא מצלי מחטא אבל לענין אצולי מחטא אשמעינן בהאי קרא דהנך ג' מצות שמסבבין האדם מהני טפי משאר מצות ומיהו לא מצילין מן החטא אלא בעידנא דעסיק בה דלא עדיפי הנך ג' מצות מתורה דמסיק שם דבעידנא דעסיק בה אצולי מחטא ובעידנא דלא עסיק בה לא מצלא וז"ש לא במהרה ינתק דהיינו בעוסק בה כמו (עושה) [תורה] ומייתי נמי הכי מקרא דחונה מלאך ה' סביב וגו' כמ"ש דכל מצוה שאדם עושה בורא לו מלאך וקאמר דבהנך ג' מצות הסובבים לאדם בורא לו מלאך דוגמתן להיות חונה סביבו לחלצו ולשמרו מחטא דאי לחלצו מפורענות קאמר שאר מצות נמי אגוני מגני מפורענות כדלעיל ודו"ק:


מפני שתכלת דומה לים כו' ורקיע לכסא כו'. מפורש פרק כיסוי הדם ע"ש:


גדול עונשו של לבן כו'. פרש"י למי שאינו מטיל ציצית ותכלת כו' עכ"ל דליכא לפרושי הכא כמו במשל בב' אנשים דהא ודאי כל איש ישראל חייב בתרווייהו ובמשל לא שייך לפרש בעבד אחד כי הכא דאין דרך להביאו בב' חותמות דסגי בחד לסימן עבדות ומיהו ה"מ לפרושי הכא נמי בב' אנשים ובמי שיש לו לבן ואין לו תכלת ושיש לו תכלת ואין לו לבן ולמאי דמסיק לעיל לכ"ע דהתכלת אינו מעכב הלבן והלבן אינו מעכב תכלת:


חייב אדם לברך מאה ברכות בכל יום שנאמר כו'. פרש"י קרי ביה מאה עכ"ל לפי מה שהבינו התוספות מפירושו דר"ל אל תקרי מה כו' אינו מפורש טעמו אמאי נימא אל תקרי מה כו' ולולי דבריהם היה נראה לקיים פרש"י כפירוש ר"ת דר"ל קרי ביה בפסוק אותיות מאה ועי"ל אל תקרי מה כו' דלפי פשוטו דקאי מלת מה אני אם ליראה כו' קשה וכי יראה מלתא זוטרתי היא כו' כדמקשינן בפרק אין עומדין ובפ"ג דמגילה וע"כ דרשו מיניה אל תקרי מה אלא מאה וה"פ דקרא מה ה' אלהיך שואל וגו' מאה ברכות ששואל הקב"ה מעמך אין כוונתו כ"א ליראה וגו' שהיא ודאי מלתא רברבי. וע"פ דעת חכמי האמת בסוד נפש רוח נשמה דמיון כהן לוי ישראל דלכך היו ק' ברכות שמעשר מן המעשר מהם יבא לחלק הנשמה ברכה אחת שהיא חלק אלוה ממעל ורמז על זה חסר הא' ממאה שהיא הברכה האחת ממאה הברכות היא בסוד הנשמה ממעל ליראה ה' וגו' ובזולת הא' הוא מה שהוא מורה על דבר קטן אבל אם אות הא' שהוא חלק הנשמה נעשה מאה בסוד אי"ק וק"ל:


מברך שלא עשאני בור א"ל כולי האי כו'. עיין ב' פירושים ברש"י ועי"ל דבריאת איש ואשה קלים מצד א' וקשים מצד אחד דאם יזכו הרי שכר האיש גדול מן האשה שזכה בהרבה מצות שהוא חייב בהן יותר מהאשה וכן בהיפך אם לא יזכו הרי עונש האיש יותר מהעונש האשה וכיון דהבור ודאי שאינו זוכה הרי הוא גרוע בבריאתו מהאשה ולהכי קאמר כיון דכבר בירך שלא עשאני אשה כולי האי נמי מה לו לברך שלא עשאני בור דהא בכלל שלא עשאני אשה הוא כיון שהוא גרוע טפי לענין עונש וק"ל:





רש"ש

רש"י ד"ה דומה לים. שנעשו בו כו'. עצ"ק. ול"נ דמשום הא לא אריא. מפני דהתכלת חלוקה הרבה ממראית הרקיע. ומראית הים ממוצעת ביניהם:



(בסה"ד) [רש"י ד"ה וכתיב ספיר] . וים לרקיע אנן קחזינן. כצ"ל בלא ו':





הגהות יעב"ץ

גמ' (בסוף הדף) ואלא מאי "אברך" כצ"ל:





גליון הש"ס - רבי עקיבא איגר

גמ' וים דומה לרקיע. בסוכה דף לא ע"ב תוס' ד"ה ירוק הביאו ירושלמי דאיתא מים דומה לעשבים ועשבים לרקיע:





מראית העין

היה ר"מ אומר חייב אדם לברך ק' ברכות. בפתח עינים הבאתי מרז"ל שדוד הע"ה תקנם ואחר זמן מצאתי לחד מרבוותא קמאי רבינו בעל המנהיג ז"ל שכתב מסורת בידינו מאבותינו שהם למשה מסיני ואחר שיסדם משה רבינו ע"ה שכחום וכו' ע"ש ובקונטריס יוסף אומץ סימן ן' דף מ' ע"ג כתבתי בעניותי על זה. ותמהתי על הטור ומרן ז"ל ושאר רבוותא ז"ל איך לא זכרו מדברי רבינו בעל המנהיג ז"ל עש"ב בס"ד: 
ודע דבפתח עינים דקדקתי על התוספות וארחות חיים דבתנחומא מפורש כדברי רש"י. וכיוצא בזה דקדקתי על הראשונים לפעמים מדברי התנחומא כגון בשמות המרגלים וכיוצא. ואח"כ ראיתי בספר תנחומא שבידינו דבפרשת האזינו מזכיר פסיקתא ת"כ ופרקי רבי אליעזר ור' משה הדרשן. ומזה מוכח דס' תנחומא יש בו תערובת מס' אחרים. והדבר ברור דספר התנחומא שביד הראשונים היה תנחומא אמיתי בלי תערובות והגהות. אבל בתנחומא שבידינו יש תוספת ותערובות וכמו דבפ' בראשית הועתק מהשאלתות ע"ש ואם כן אין לדקדק על הראשונים ז"ל מהתנחומא שבידינו. ומה גם כי מהר"ם די לונזאנו ז"ל כתב דהוא היה בידו תנחומא לחוד וילמדנו לחוד וזה שבידינו משונה ע"ש:





פתח עינים

ובשעה שנכנס דוד לבית המרחץ וכו'. עיין בשוחר טוב מזמור ו'. ועמ"ש אנכי עפר דל בספרי הקטן ברכי יוסף א"ח סימן ח' אות ז' ובספרי הקטן מחזיק ברכה א"ח סימן כ"א בס"ד:


תניא היה ר"מ אומר חייב אדם לברך מאה ברכות בכל יום. הרשב"ץ בתשובותיו ח"ב סימן קס"א כתב דמסתברא דבפני הבית היו מברכין מאה ברכות שהרי אמרו ז"ל שדוד המלך ע"ה תקנם וכו' ע"ש וכזה ראיתי שכתב בספר ארחות חיים דף ד' ע"ד. ושרש דברי רז"ל מצאתי במדבר רבה סוף פרשה י"ח וז"ל הוקם ע"ל כנגד מאה ברכות שבכל יום היו מתים מישראל מאה אנשים בא דוד ותקן להם ברכות כיון שתקנם נעצרה המגפה עכ"ל וכן הוא במדרש תנחומא שם סוף פרשת קרח ע"ש. ושם בתנחומא נראה קצת דדוד הע"ה סמיך על פסוק ועתה ישראל מה וכו' כדדריש ר"מ ע"ש ודוק הטב:


שנאמר ועתה ישראל מה ה"א שואל מעמך וכו'. רז"ל דרשו תיבת ועתה של הכתוב הזה תשובה ואמרו בכמה כתובים דכתיב ועתה אין ועתה אלא תשובה והכא דרוש דרמז הכתוב שחייב לברך מאה ברכות. ויראה לקשר השתי דרשות הללו ונקדים מ"ש הגאון הרב פנים מאירות בספרו הנחמד כתנות אור על התורה דבתוכחות תבא יש צ"ח תוכחות ועוד שתים הרמוזות במש"ה גם כל חולי וכל מכה והוו זיבורא ועקרבא והוו מאה וק' ברכות מבטלים הק' תוכחות עכ"ד ע"ש פרשת נצבים:
והנה ברכת המזון מדאוריתא ומדאוריתא בחדא ברכה סגי גם איכא מרבוואתא קמאי דסברי דברכת התורה היא מן התורה כמתבאר מדברי הרב פני משה בתשובה בראשון בראשו. ולפי זה אפשר לומר דרך דרש בעקבות הרב הנזכר דפשו צ"ח ברכות מדבריהם וכבר אמר רחמנא דחביבים דברי סופרים כיינה של תורה הנה כ"י כ"ן יברך גבר ק' ברכות תרי מדאוריתא וצ"ח דרבנן ובעבור הצ"ח דרבנן נצול מצ"ח תוכחות. ובנימוקי רבינו ישעיה הראשון מטראני על התורה כ"י פרשת תבא יש הגהה אחת (כמדומה שהיא מהרב שבלי הלקט) וז"ל למה אמר משה רבינו ע"ה צ"ח תוכחות פרשת תבא לפי כי גהנ"ם גימטריא צ"ח אמר משה רבינו יבואו אלה הצ"ח תוכחות ויפטרו לישראל מדין גהנ"ם עכ"ל וכתב הרב ארחות חיים דף ד' ע"ד שבאמירת ק' ברכות נזכה לעה"ב וזה רמז לכן אמור הנני נותן לו את בריתי שלום לכ"ן גימטריא ק' אמור שיאמר מאה ברכות ובזה יותן לו ברית שלום לעה"ב עכ"ד. והשתא אתי שפיר דאם מברך ק' ברכות ניצול מהתוכחות ואין צורך לתוכחות לפוטרו מן גהנם כי בק' ברכות בא לעה"ב וניצול מגהנם וממילא שנצול מהתוכחות:
וכל זה היינו כשהוא ירא שמים וכמו שרמוז בפסוק הנה כ"י כ"ן יברך גבר ירא ה' דטוב לגבר לברך ק' ברכות הרמוז בתיבות כ"י כ"ן כמשז"ל ובתנאי שיהא ירא ה' דאם ח"ו יהיה רשע. תפלתו תהיה לחטאה ולימודו ומצותיו עוברי בעמק הבכה גם ברכות הכל בחלקו של טורף הסט"א ועתיד ליתן את הדין גם על אשר למד ובירך ונתן כח לסט"א. וגם צריך לברך הברכות כתקנן וכבר כתבו ז"ל דאחד מת לפני זמנו ואחר י"ב חדש אמר בחלום שבכל יום דנין אותו על שלא היה מדקדק בברכת המוציא וברכת המזון וברכת הנהנין ובכונת הלב ובי"ב חדש דנוהו בגהנם בדינים חמורים ואח"ך חוץ לגהנם בדינים קלים:
ומעתה יבא הכל נכון והיה טרם ירמוז הכתוב ענין ק' ברכות פתח ועתה שהיא תשובה כמשז"ל (ובמקומו בעניותנו ביארנו טעם רמז תשובה בתיבת ועתה) שצריך לשוב בתשובה ואז ישראל נקרא ישראל המורה על היושר ולא יעקב המורה עקבה. ואחר התשובה מה ה' אלהיך שואל מעמך דבתיבת מה רמוז מאה ברכות דאז הברכות הולכות לקדושה וניצול מגהנם וזוכה לעה"ב ובתנאי שיאמרם ביראת ה' וכמו דכתיב אח"ך כי אם ליראה וכו':
והתוספות כתבו שואל מעמך פירש רבינו תם דהוי מלא ויש מאה אותיות בפסוק וכו' ע"ש והתוספות קצרו דברי ר"ת. ובספר ארחות חיים כתב וז"ל וכתב ר"ת כי מצא במסורת לית בר מאה אתיין שואל מלא בתקוני ס"ת שלו עכ"ל והכונה כי במסרה כתוב לית בר ק' וכו' ופירושו שלא יש שואל מלא כי אם בפסוק של מאה אותיות דבפסוק ההוא שואל מלא וי"ו ובשאר שאל חסר וי"ו. ובפסוק זה ועתה ישראל יש ק' אותיות אם שואל מלא. ורמז למאה ברכות. ומ"ש מהרש"א באגדתיה דזה כונת רש"י שכתב קרי ביה מאה כר"ת. דחוק מאד דלר"ת יש מאה אותיות בפסוק ממש ולא הו"ל לרש"י לומר קרי ביה ולומר כמ"ש מהרש"א קרי ביה בפסוק אותיות מאה. תורה מבחוץ. ומצאתי בתנחומא ס"פ קרח שאמרו ועתה ישראל מה ה' אלהיך קרי ביה מאה אלו מאה ברכות ע"ש והוא כדברי רש"י וק"ק על התוס' וארחות חיים והרשב"ץ שלא הזכירו דבתנחומא מפורש כדברי רש"י:


רב חייא בריה דרב אויא בשבתא וביומי טבי טרח וממלא להו באספרמקי ומגדי. רבינו ירוחם כתב דיש מן הגדולים שכתבו דסעודה ג' יכול להשלימה בפירות והביאו ראיה מהא דרב חייא ממלא להו באספרמקי ומגדי. ולכאורה צריך ביאור לראיה זו דהכא להשלים ק' ברכות קאמר ואני בעניי ישבתי קצת בספרי הקטן מחזיק ברכה א"ח סימן רצ"א בקונטריס אחרון ע"ש:
וכת הקודמין פירשו מה מאמר הכתוב האלף לך שלמה ומאתים לנוטרים את פריו כי מוכח פרק כסוי הדם דשכר ברכה עשרה זהובים ואסמכוה רבוואתא אקראי כמ"ש אור זרוע והביאו הרב תורת חיים בשיטתו לקמא דף צ"א והרב ארחות חיים שם וכ"כ בשו"ת יכין ובועז ח"ב סימן ט"ז משם הרמב"ן ע"ש ולפ"ז מאה ברכות שכרן אלף זהובים ובשבת יש חסרון ך' ברכות והתקון להשלימם בפירות. וזה רמז האלף לך שלמה כלומר אלף זהובים לך שלמה מלך שהשלום שלו לתת לאיש המברך ק' ברכות בכל יום. וכי תימא שבת חסרים ך' שהם מאתים לז"א ומאתים לנוטרים את פריו דממלאו בפירי. ע"כ דברי הראשונים נ"ן:
ואפשר לדקדק תיבת לנוטרים את פריו במ"ש הרב מהר"ם גאלנטי הזקן בתשובה סימן ל"ח דמי שיש לו פירות הרבה וברכותיהן שוות ורוצה להרבות בברכות בשבת שיכול להביאם זה אחר זה ויוכל לברך על כל אחד. והאחרונים חלקו עליו דהויא ברכה שאינה צריכה ועמ"ש מהר"ש הלוי בתשובה הובאה במרכבת המשנה למהר"א אלפנדארי פי"ב דתפלה להליץ בעד חמיו זקנו ובמקום אחר כתבתי בעניותי על דבריו. ולדעת האחרונים יש תקון שיביאו פרי א' ויברך אחד מהמסובין ואח"כ יביאו פרי אחר ויברך אחר וכיוצא. ולדעת הרב מהר"ם גאלנטי ז"ש ומאתים לנוטרים את פריו כפשטו שאינם מביאים כל הפירות ביחד דמנטר להו כדי לברך על כל אחד ולדעת האחרונים לנוטרים את פריו היינו ששומרים עצמם לברך על פרי ראשון עד שיבא פרי אחר שיברך הב'. וכן על זה הדרך השאר נטרי עד עת בא הפרי שיברכו עליו. והיינו שאחד מברך וכלם שומעים לענות אמן לא לצאת וז"ש חברים מקשיבים לקולך לענות אמן ואומר למברך השמיעני לענות אמן וכן לכלם בעת שמברך כל א' וגדול העונה אמן:





שערי תורת בבל

(מג סע"ב) שלא עשני גוי שלא עשני אשה שלא עשני בור וכו' שלא עשני עבד.—זה לשון הריקאנטי בפיה"ת פ' משפטים (קד ע"ד): " נחלקו רבותינו במנחות אם יש לברך שלא עשני בהמה". וברור אצלי שהרב ז"ל סמך על זכרונו וכתב דבר שלא היה ולא נברא, כי לפתח הזכרון השכחה רובצת. והרי ענין זה שנוי בתוספתא ברכות פ"ו ומשולש בירושלמי שם פ"ט ה"ב, ובכולם הנוסח אחד, וגם כל הקדמונים והמפרשים העתיקו כנוסח שלפנינו (ועי' מ"ש במו"ק יח א). ואולי רחף לנגד עיני הריקאנטי מ"ש סופרי היונים, שהפילוסוף סוקרטס הודה לאלהיו בכל יום על שעשאו אדם ולא בנמה איש ולא אשה יוני ולא ברברי*[כך קראו היונים לכל מי שאינו יוני.]. ועי' מ"ש בערכין יג ב.

